Usmernenie žiakov 9. ročníka a rodičov k DOD

Počas školského roka sa takmer na všetkých stredných školách konajú  DOD (Dni otvorených dverí).

Pokiaľ je akcia organizovaná školou, výchovný poradca vyberie školu a s touto skupinou navštívi DOD. Rodičia dostanú informácie o akcii vo forme informovaného súhlasu a svojím podpisom na ňom potvrdia, že sú informovaní a s účasťou svojho dieťaťa súhlasia.

Z organizačných dôvodov škola nie je schopná sprevádzať žiakov na všetky školy.

Pokiaľ žiak nedonesie domov na podpis informovaný súhlas, akcia nie je organizovaná školou a v prípade záujmu by mali rodičia alebo nimi poverená dospelá osoba deti sprevádzať, aby bola zaručená ich bezpečnosť, vhodné správanie na akcii a zároveň eliminované možné neodôvodnené odchody a vymeškávanie žiakov z vyučovania. Zároveň opakovane upozorňujeme rodičov, že podľa vnútornej dohody sa žiak môže (s ospravedlnením rodičov) zúčastniť DOD na maximálne dvoch školách, o ktoré má záujem a potrebuje sa rozhodnúť, na ktorú školu si podá prihlášku. Žiak je povinný odovzdať triednemu učiteľovi potvrdenie o účasti na DOD konkrétnej školy.

*Týmto upozornením chceme rodičov požiadať o spoluprácu, aby so svojimi deťmi o výbere škôl rozprávali a zároveň zodpovedne pristupovali aj k povoleniu účasti svojich detí na DOD, a tak eliminovali zbytočné odchody žiakov zo školy v čase, keď je ich aktívna príprava na Testovanie9 a prijímacie skúšky veľmi potrebná.*

Na základe tohto usmernenia žiadam zákonných zástupcov žiakov, aby odovzdali potvrdenie o účasti žiaka na DOD a to najneskôr 1 deň pred plánovanou akciou triednemu učiteľovi. Potvrdenie si žiaci vypýtajú od školského poradcu, prípadne si ho môžu stiahnuť (viď nižšie).

Deň otvorených dverí (DOD)

Ja, dole podpísaný (zákonný zástupca žiaka) :..................................................(uveďte meno), sa spolu s mojim synom/dcérou: .................................................. (uveďte meno), žiakom/žiačkou: .................... ZŠ v Toporci zúčastním na DOD ........................................................................... (uveďte školu), dňa : .....................................

*Žiak je povinný po DOD odovzdať triednemu učiteľovi potvrdenie z konkrétnej školy a len na jeho základe bude ospravedlnený z vyučovania.*

.......................................................

podpis zákonného zástupcu žiaka